KLINIQ ผุดสาขาใหม่กลาง “เซ็นทรัลรามอินทรา” มั่นใจดันรายได้ปี 66 สดใส
KLINIQ โชว์ศักยภาพสาขาใหม่ใจกลางรามอินทรา “THE KLINIQUE เซ็นทรัล รามอินทรา” คาดหนุนผลประกอบการตลอดปี 66 ให้เติบโตอย่างแข็งแกร่ง
KLINIQ โชว์ศักยภาพสาขาใหม่ใจกลางรามอินทรา “THE KLINIQUE เซ็นทรัล รามอินทรา” คาดหนุนผลประกอบการตลอดปี 66 ให้เติบโตอย่างแข็งแกร่ง
3 มี.ค. 2566

นายแพทย์อภิรุจ ทองวัฒน์ ประธานเจ้าหน้าที่บริหาร บริษัท เดอะคลีนิกค์ คลินิกเวชกรรม จำกัด (มหาชน) หรือ KLINIQ กล่าวว่า บริษัทฯ ได้เปิดสาขาใหม่ “THE KLINIQUE เซ็นทรัล รามอินทรา” ณ ศูนย์การค้าเซ็นทรัล รามอินทรา ซึ่งเป็นแลนมาร์คที่ดีที่สุดบนถนนรามอินทรา เพื่อรองรับความต้องการใช้บริการคลินิกเสริมความงามที่มีแนวโน้มเติบโตสูง
โดย “THE KLINIQUE เซ็นทรัล รามอินทรา” เป็นสาขาที่เปิดให้บริการลูกค้าในพื้นที่ที่มีศักยภาพสูง มีการเติบโตของประชากรในพื้นที่เพิ่มขึ้นต่อเนื่องทุกปี มีการขยายตัวของหมู่บ้านราคา 10 ล้านบาทขึ้นไป ส่งผลให้มีกลุ่มลูกค้ากำลังซื้อสูงเพิ่มมากขึ้น ขณะที่ห้างเซ็นทรัล รามอินทรา เป็นแลนด์มาร์คที่ดีที่สุดบนถนนรามอินทราที่มีประชาชนเข้าใช้บริการเป็นจำนวนมาก
สำหรับจุดเด่นของ THE KLINIQUE เซ็นทรัล รามอินทรา คือ การให้บริการด้วยคอนเซ็ปต์ One-Stop-Service Solution ที่มีโปรแกรมให้บริการครอบคลุมความต้องการและความกังวลของลูกค้า ทั้งด้านผิวพรรณ รูปร่าง รวมถึงการดูแลสุขภาพแบบองค์รวม ที่กำลังได้รับความนิยมและเป็นเมกะเทรนด์ของโลก และตอกย้ำถึงความเป็นผู้นำอันดับ 1 คลินิกการแพทย์ความงามของประเทศไทย
“โปรแกรมการดูแลเฉพาะทางของ THE KLINIQUE ได้รับการพัฒนาโดยทีมแพทย์ผู้ชำนาญการและมีประสบการณ์ของ เดอะคลีนิกค์ ที่สามารถดูแลสุขภาพได้ตั้งแต่การป้องกันก่อนการเกิดโรค เสริมสร้างภูมิคุ้มกัน และฟื้นฟูร่างกาย ตลอดจนถึงการบำบัดรักษา เช่น Immunotherapy, NAD+Frozen Concentrate (Anti-Aging IV Drip) หรือโปรแกรมความงามที่ได้รับรองมาตรฐาน US FDA และการยอมรับจากแพทย์ในระดับสากล เช่น Ulthera SPT+, ThermageFLX Pro, Super HIFU MPT, Pico Clear Enlighten เป็นต้น รวมทั้งนวัตกรรมกระชับสัดส่วน เช่น Coolsculpting NEO และ Emsculpt NEO ซึ่ง THE KLINIQUE ได้รับรางวัลผู้นำอันดับ 1 ในการให้รักษามาอย่างต่อเนื่อง และได้รับการยอมรับจากผู้ใช้บริการทั้งในระดับประเทศและระดับนานาชาติ” นายแพทย์อภิรุจ กล่าว
นายแพทย์อภิรุจ กล่าวต่อว่า บริษัทฯ ยังคงเดินตามยุทธศาสตร์การขยายสาขาที่วางไว้ โดยมีแผนขยายสาขาเพิ่มเติมที่ชัดเจนแล้วอย่างน้อย 4 สาขาในครึ่งปีแรกของปี 2566 โดยในเดือนมกราคมได้เปิดตัว “THE KLINIQUE : Emporium Flagship Store” ณ ศูนย์การค้าเอ็มโพเรียม ที่เปิดทำการไปแล้วเมื่อปลายปี 2565 และในเดือนกุมภาพันธ์นี้ ได้เปิดตัว “THE KLINIQUE เซ็นทรัล รามอินทรา” หลังจากนี้มีแผนจะเปิดตัว “THE KLINIQUE สาขามาร์เก็ตเพลส ทองหล่อ” และ LABX สาขาเซ็นทรัลปิ่นเกล้าที่คาดว่าจะเปิดบริการได้ในไตรมาสที่ 1 ปี 2565 ส่วน LABX สาขาเซ็นทรัลลาดพร้าวคาดว่าจะเปิดบริการในวันที่ 1 เมษายน 2565 ซึ่งสาขาทั้ง 4 คิดเป็น 40% – 67% ของเป้าการขยายสาขา 6-10 สาขา
โดยปัจจุบัน บริษัทฯ กำลังเร่งจัดเตรียมความพร้อมเพื่อเปิดห้องผ่าตัดเพิ่มเติม เพื่อรองรับจำนวนลูกค้าต่างชาติเข้าใช้บริการศูนย์ศัลยกรรมที่เพิ่มขึ้น รวมทั้งการอบรมและพัฒนาบุคลากรเพื่อรองรับการให้บริการกลุ่มลูกค้าต่างชาติ ซึ่งจำนวนลูกค้าทั้งในประเทศและต่างประเทศที่เพิ่มขึ้นตั้งแต่ปลายปี 2565 นั้น มีแนวโน้มจะสนับสนุนให้ผลประกอบการโดยรวมของบริษัทฯ ในปี 2566 เติบโตไปในทิศทางเดียวกัน
อย่างไรก็ตาม ปัจจุบันบริษัทฯ ให้บริการ 43 สาขาทั่วประเทศไทย แบ่งเป็น เดอะ THE KLINIQUE จำนวน 36 สาขา LABX 4 สาขา และ ศูนย์ศัลยกรรมจำนวน 1 สาขา มีกลุ่มลูกค้าเป้าหมายหลักทั้งผู้หญิงและผู้ชาย ในช่วงอายุระหว่าง 20-55 ปี ด้วยโปรแกรมการรักษาที่หลากหลายอันเกิดจากการผสมผสานนวัตกรรมทางการแพทย์ที่ทันสมัย กับความเชี่ยวชาญในการให้การรักษา รวมถึงงานบริการที่ได้มาตรฐาน จึงตอบโจทย์ทุกความต้องการ และสามารถสร้างความประทับใจให้กับลูกค้าได้อย่างต่อเนื่อง